***Műszaki-szakmai leírás***

*Önkormányzati vagyon- és felelősségbiztosítás*

**Szerződő:** **Budapest Főváros X. kerület Kőbányai Önkormányzat** (adószám: 15735739-2-42; székhely: 1102 Budapest, Szent László tér 29.)

**Biztosított:** **Önkormányzat és intézményei**

**Kockázatviselés kezdete:** **2018. június 30.**

**Biztosítás évfordulója: Minden év július 1-je**

**Kockázatviselés helye: mellékletek szerint**

**Területi hatály:** **vagyonbiztosítások esetén az adott telephely, felelősségbiztosítások esetében Magyarország**

**Díjfizetés üteme:** **éves**

**Díjfizetés módja:** **átutalás**

**Tartam: 3 év határozott idejű (36 hónap) 2018.06.30. – 2021.06.30.**

**Vagyonbiztosítás**

***Biztosított kockázatok***

**FLEXA** – tűz, villámcsapás, robbanás, légi jármű ütközése

**Kiegészítő kockázatok** – vihar, jégverés, hó nyomás, felhőszakadás, árvíz, földrengés, villámcsapás másodlagos hatása által okozott károk, földcsuszamlás, kő- és földomlás, füst és hőkárok, beázás, ismeretlen jármű okozta károk, ismeretlenüreg beomlása, duguláskárok fedezete, csőtörés, csőrepedés, technológiai csővezetékek törése és dugulása, tűzoltóberendezések kilyukadása, áramingadozásából, és/vagy túlfeszültségéből eredő károk, elektromos berendezésekben keletkezett tűzkárok, biztosítási esemény következtében károsodott/szennyeződött hivatalos iratok helyreállítása, tisztítása és/vagy szárítása

**További kiegészítő biztosítási fedezetek** – üvegtörés, betöréses lopás és rablás, lopás, készpénzbiztosítás, vandalizmus, küldöttrablás, elektromos és elektronikus berendezések biztosítása, szabadban tárolt ingóságok biztosítása

***Kártérítés alapja*** – új értéken

***Biztosított vagyontárgyak***

 Intézményi és üzemi épületek, építmények (saját) 27 849420 000 Ft

 Lakóépületek, építmények 29 258 460 000 Ft

 Gépek, berendezések, felszerelések 1 000 934 615 Ft

 Idegen helyen tárolt gépek, berendezések, felszerelések 44 407 921 Ft

 Informatikai eszközök 229 376 883 Ft

 *ebből: Laptop biztosítás Mobil záradékkal 5 156 734 Ft*

 Idegen tulajdonú informatikai eszközök 29 910 000 Ft

 Idegen helyen tárolt informatikai eszközök 5 810 569 Ft

 Képzőművészeti alkotás 16 541 118 Ft

 Idegen tulajdonú képzőművészeti alkotás 4 500 000 Ft

 Képzőművészeti alkotás parkban, közterületen 24 101 189 Ft

 Hangszerek 21 793 231 Ft

 Kada tornaterem tárgyi eszközök 20 598 000 Ft

 Játszótéri és street-fitness eszközök 389 423 204 Ft

 Készpénz, értékpapír, értékcikk 30 000 000 Ft

 Előgondoskodás (ingatlanok) 200 000 000 Ft

 Előgondoskodás (ingóságok) 50 000 000 Ft

 Mellékköltségek (többletköltségek) 100 000 000 Ft

 **ÖSSZESEN: 59 275 276 730 Ft**

***Kártérítési szublimitek a biztosítási összegeken belül***

Elektromosáramingadozásából, és/vagy túlfeszültségéből eredő károk 5 000 000 Ft/kár

Elektromos berendezésekben keletkezett tűzkárok 5 000 000 Ft/kár

Biztosítási esemény következtében károsodott/szennyeződött

hivatalos iratok helyreállítása, tisztítása és/vagy szárítása

mellék költségen belül 5 000 000 Ft/kár

Vihar biztosítási esemény esetén építés vagy felújítás alatt álló

épületek ideiglenes tetőzetének elégtelensége miatt keletkezet

beázási károk 5 000 000 Ft/kár

Az épületek víz- és gőzvezetékeinek töréséből eredő vízkár esetén 1 000 000 Ft/kár

a kiömlő, elfolyt folyadékveszteség kártérítési limitje

***Önrészesedés***

10 %, de minimum 25 000 Ft, levonásos

kivéve: az önkormányzati tulajdonban lévő lakóépületek, ahol önrész nem kerül alkalmazásra

***Egyéb záradékok***

Biztosító a biztosítási esemény bekövetkezte esetében az alulbiztosítottságot 50 millió forint kárösszegig nem vizsgálja, ekkora kárértékig az adott káreseményre vonatkozóan pro-ráta kárszámítást nem alkalmaz.

***A kiegészítő biztosítási fedezetekre vonatkozó feltételek***

**Üvegbiztosítás**

Az üvegbiztosítás nem korlátozható az üveg típusa és mérete szerint

*Kártérítési limit:* 5 000 000 Ft/kár/év

*Önrész:* nincs

**Betöréses lopás és rablás**

***Biztosított vagyontárgyak***

 Gépek, berendezések, felszerelések 1 000 934 615 Ft

 Idegen helyen tárolt gépek, berendezések, felszerelések 44 407 921 Ft

 Informatikai eszközök 229 376 883 Ft *ebből: Laptop biztosítás Mobil záradékkal 5 156 734 Ft*

 Idegen tulajdonú informatikai eszközök 29 910 000 Ft

 Idegen helyen tárolt informatikai eszközök 5 810 569 Ft

 Képzőművészeti alkotás 16 541 118 Ft

 Idegen tulajdonú képzőművészeti alkotás 4 500 000 Ft

 Képzőművészeti alkotás parkban, közterületen 24 101 189 Ft

 Hangszerek 21 793 231 Ft

 Kada tornaterem tárgyi eszközök 20 598 000 Ft

 Játszótéri és street-fitness eszközök 389 423 204 Ft

 Készpénz, értékpapír, értékcikk 30 000 000 Ft

 Előgondoskodás (ingóságok) 50 000 000 Ft

 **ÖSSZESEN: 1 867 396 730 Ft**

*Kártérítési szublimit a biztosítási összegen belül:* 250 000 000 Ft

*Készpénz biztosításra vonatkozó szublimit:* 4 000 000 Ft/kár és 8 000 000 Ft/év

*Önrész:* 10 %, de minimum 10 000 Ft, levonásos

**Lopás biztosítás – premier risk**

Biztosítási esemény: A biztosított épülethez a talajszinttől 2 m-nél magasabban, szilárdan rögzített, biztosított vagyontárgyat eltulajdonítják. Biztosító magasság kikötés nélkül téríti meg a limit összegen belül az épület borítások lopási kárait valamint az intézmények belső udvarain található és a szabadban lévő játszótéri eszközök, emléktáblák, szobrok, díszkutak, feszületek, szökőkutak, és közúti jelzések lopási kárát.

*Kártérítési limit:* 4 000 000 Ft/kár és 8 000 000 Ft/év

*Magasság kikötés nélküli szublimit:* 2 000 000 Ft/kár és 4 000 000 Ft/év

*Önrész:* 10 %, de minimum 10 000 Ft, levonásos

**Küldöttrablás**

Maximum 500 000 Ft értékben (készpénz, értékpapír vagy utalványok), 1 fő által végzett szállítás esetén.

*Kártérítési limit:* 1 000 000 Ft/kár/év

*Önrész:* 10 %, de minimum 10 000 Ft, levonásos

**Szabadban lévő vagyontárgyak fedezete**

Intézmények zárt, védett belső udvarain található, szabadban lévő játszótéri eszközök, szabadban lévő emléktáblák, szobrok, díszkutak, feszületek és szökőkutak szándékos rongálása.

*Kártérítési limit:* 1 000 000 Ft/kár és 5 000 000 Ft/év

*Önrész:* 10 %, de minimum 10 000 Ft, levonásos

**Vandalizmus**

Biztosított kockázatok:

* a riasztó- és megfigyelőrendszerek, központok, kamerák, mechanikai és elektronikai tűz- ésvagyonvédelmi eszközök és berendezések,
* a kapuk, kapunyitó rendszerek,
* a bejárati ajtók,
* a garázsajtók,
* a napkollektorok és napelemek
* a külső és belső falfelületek, intézmények belső udvarain található és a szabadban lévő játszótéri eszközök, emléktáblák, szobrok, díszkutak, feszületek, szökőkutak, közúti jelzések, képzőművészeti alkotások festéssel, falfirkával, graffitivel
* és a kültéri WiFi hálózat

ismeretlen elkövető által a kockázatviselés helyén történő megrongálása

*Kártérítési limit:* 1 000 000 Ft/kár és 10 000 000 Ft/év

*Önrész:* 10 %, de minimum 10 000 Ft, levonásos

**Elektromos és elektronikus berendezések összkockázatú biztosítása**

***Biztosított vagyontárgyak***

|  |  |
| --- | --- |
| Informatikai berendezések | 229 376 883Ft |
| *ebből: Laptop biztosítás Mobil záradékkal* | *5 156 734 Ft* |
| Idegen tulajdonú informatikai eszközök | 29 910 000 Ft |
| Idegen helyen tárolt informatikai eszközök | 5 810 569 Ft |

*Kártérítési szublimit a laptopokra vonatkozóan:* 1 000 000 Ft/kár és 5 000 000 Ft/év

*Önrész:* 10 %, de minimum 25 000 Ft, levonásos

**Felelősségbiztosítás**

Igényelt felelősségbiztosítási módozatok:

* **Általános felelősségbiztosítás** – személysérüléses, és szerződésen kívül okozott tárgyrongálási károk
* **Ingatlanbérlői felelősségbiztosítás**
* **Ingatlan bérbeadói felelősség biztosítás**
* **Munkáltatói felelősségbiztosítás** – üzemi baleseti és munkáltatói felelősségi károk kiterjesztve a munkavállalókra és a közfoglalkoztatottakra
* **Önkormányzati alkalmazottak felelősségbiztosítása**
* **Szolgáltatás vagy szolgáltatói felelősségbiztosítás** – üzemi baleseti és munkáltatói felelősségi károk kiterjesztve a munkavállalókra és a közfoglalkoztatottakra
* **Oktatási nevelési tevékenység felelősségbiztosítása**
* **Rendezvényszervezői felelősségbiztosítás**

Külön nevesítve ki kell terjeszteni a felelősségbiztosítást az alábbi záradékkal: A biztosító megtéríti a biztosítottal szemben, mint „Sörgyár”telephelyhez tartozó pincerendszer tulajdonosával szemben támasztott felelősségi károkat.

*A kombinált térítési limit mértéke értékelési részszempontot képez, de minimum* 30.000.000 Ft/kár/év.

*Szublimitek:*

Közútkezelői minőségben okozott károk 10 000 000 Ft/kár és 10 000 000 Ft/év

Sorfák, pincerendszer, parkfenntartói

minőségben okozott károk 10 000 000 Ft/kár és 10 000 000 Ft/év

Önkormányzati alkalmazottak felelősségbiztosítása 10 000 000 Ft/kár és 30 000 000 Ft/év

Munkáltatói felelősségbiztosítás 10 000 000 Ft/kár és 20 000 000 Ft/év

Közfoglalkoztatottak és munkavállalók által okozott károk 5 000 000 Ft/kár és 10 000 000 Ft/év

Oktatási, nevelési, gyermekellátási tevékenység során

okozott károk felelősségbiztosítása 5 000 000 Ft/kár és 10 000 000 Ft/év

Önkormányzati vagyon üzemeltetéséből eredő károk 5 000 000 Ft/kár és 10 000 000 Ft/év

Önkormányzat által kezelt és fenntartott utak kezelése,

tisztítása, síkosság mentesítése során okozott károk

felelősségbiztosítása 5 000 000 Ft/kár és 5 000 000 Ft/év

Az Önkormányzat által kezelt és fenntartott parkok

működtetése során okozott károk felelősségbiztosítása 5 000 000 Ft/kár és 5 000 000 Ft/év

Rendezvényszervezői felelősségbiztosítás 5 000 000 Ft/kár és 10 000 000 Ft/év

*Önrész:* 10%, de minimum 10 000 Ft, levonásos

**Egyéb feltételek, megjegyzések**

A „Lakóépületek, építmények” biztosítási összeg alatt feltüntetett érték nem társasházakra vonatkozik. Az ebben a vagyonelemben feltüntetett – és a „vagyonbiztosítási adatközlőben” tételesen felsorolt – ingatlanok nem társasházak, hanem 100%-ban önkormányzati tulajdonú ingatlanok, vagy olyan ingatlanok, amelyek osztatlan közös tulajdonban állnak, de a listában lévő épületet kizárólag az Önkormányzat használja. A lakások területe csak a lakások összesített nettó területét tartalmazza tájékoztatásul. Az épület nettó területe a teljes épületet tartalmazza, amelyben benne van a lakások, helyiségek és a közös területek mérete is.

**Az alábbi záradékokat kötelezően alkalmazni kell:**

* A biztosítási fedezet kiterjed a Biztosítottak teljes vagyonára, illetve idegen tulajdonú vagyontárgyakra, melyek a Biztosítottak üzemeltetésére vannak bízva, idegen tulajdonként átvette, vagy bérbe, vagy lízingbe vette. Ezen belül, de nem kizárólagosan: ingó- és ingatlanvagyonára, épületeire és építményeire bármilyen ingóságára, a tervezett, vagy folyamatban lévő beruházásaira, képzőművészeti alkotásaikra, értékőrző vagyontárgyaikra, készpénzére stb., továbbá a biztosítási fedezetben feladott idegen tulajdonú és/vagy felelős őrizetbe átvett bármilyen ingatlanaikra, bármilyen ingóságaikra, ezen belül, de nem kizárólagosan: képzőművészeti alkotásaikra, értékőrző vagyontárgyaikra, illetve készpénz állományaikra. Az induló adatközlésből kimaradt, vagy az éves adatbejelentésből kifelejtett telephelyeken a vagyontárgyakban bekövetkezett biztosítási események esetén a térítési limit: 5 M Ft/kár/év. A kártérítés feltétele, hogy a biztosítottak a tulajdonjogot hitelt érdemlően bizonyítani tudják.
* A szerződés alapján a Biztosító a kockázatviselés tartama alatt okozott, bekövetkezett és hatályos szerződés esetén a kockázatviselés tartama alatt bejelentett, megszűnt szerződés esetén a kockázatviselés megszűnését követő 1 éven belül bejelentett károkat téríti meg, mindhárom feltétel együttes fennállása esetén.
* A Biztosító szolgáltatási (kárkifizetési) kötelezettsége a káresemény bejelentését követő maximum 15. naptári napon esedékes a nyertes ajánlattevő végső ajánlatában foglaltak szerint. Ha a Biztosított és a Károsult a kárjogalapját vagy összegszerűségét igazoló iratot tartozik bemutatni, úgy a határidő attól a naptól számítandó, amikor azutolsó, a kár elbírálásához szükséges releváns irat a Biztosító kárrendezési egységéhez megérkezett.
* A kamerarendszerek és sebességmérő berendezések biztosítási összege a „vagyonbiztosítási adatközlőben” a Polgármesteri Hivatal telephelyén van feltüntetve, ugyanakkor azok a teljes X. kerület területén megtalálhatóak. Ezen eszközök biztosítottsága telephelytől független.

**Választható záradékok:**

1. ***Az ingó vagyontárgyak áthelyezhetősége***

A Biztosító tudomásul veszi, hogy a vagyonbiztosítás melléklete, a „vagyonbiztosítási adatközlő”, tájékoztató jelleggel került meghatározásra, az abban szereplő biztosítási összegek tartalmazzák a feltüntetett Biztosítottak kockázatviselési helyeken található ingó- és ingatlan vagyonát. Az egyes vagyoncsoportokra vonatkozóan biztosítási összegek összesítve (is) kerülnek megadásra, mely tartalmazza a saját és idegen vagyontárgyak értékét is, ezért nem vizsgálja az egyes telephelyekre megadott értéket.

A fentiek értelmében a nyertes ajánlattevő ez irányú vállalása esetén aBiztosítottaknak jogukban áll a biztosított vagyontárgyakat – a Biztosítónak történő külön bejelentés nélkül – a biztosított telephelyek között áthelyezni.

Kárrendezés során a Biztosítottak felelőssége és kötelezettsége annak igazolása, hogy a károsodott vagyontárgy(ak) a tulajdonában vannak (könyveiben, kataszteri nyilvántartásában, vagy egyéb módon), illetve idegen tulajdonban lévő vagyontárgy esetében, annak igazolása, hogy a károsodott vagyontárgy a kár helyszínén jogosan tárolták (bérleti-, lízingszerződés, letétbe átvételi elismervény, ruhatári jegy).

1. ***Egyedi kárrendezési határidő vállalása***

A fent meghatározott maximum 15 naptári napos kárkifizetési, szolgáltatási határidő értékelési részszempontot képez.

1. ***Kombinált felelősségbiztosítási limit***

A felelősségbiztosításokat részletező tartalmi előírásoknál a részvételi felhívásban megadott értékelési módszernél feltüntetettek szerint kell ajánlatot tenni 30 millió Ft/kár/év, 50 millió Ft/kár/év vagy 100 millió Ft/kár/év limitre, amely értékelési részszempontot képez.